L 101/8
FI
Euroopan unionin virallinen lehti
29.3.2022
käsitelty ja varastoitu 20 päivän huhtikuuta 2021 jälkeen asetuksen (EU) 2016/429 ja delegoidun asetuksen (EU) 2020/686 mukaisesti ja ne lähettää kyseiset munasolut tai alkiot kerännyt tai tuottanut alkionkeruuryhmä tai alkiontuotantoryhmä (malli ”EQUI-OOCYTES-EMB-A-INTRA”).
Kyseisten mallien kohta II.2.5.2 olisi oikaistava sen selventämiseksi, että siemennesteen, munasolujen ja alkioiden luovuttajana toimivien hevoseläinten pitopaikkojen – ei yhden pitopaikan, koska niitä voi olla useampia – on oltava sellaisia, joissa ei ole raportoitu venezuelalaista hevosen enkefalomyeliittia, astumatautia, surraa (Trypanosoma evansi), hevosen näivetystautia, hevosen tarttuvaa kohtutulehdusta (Taylorella equigenitalis), raivotautiviruksen aiheuttamaa tartuntaa eikä pernaruttoa siemennesteen, munasolujen tai alkioiden ensimmäistä keräyspäivää edeltäneiden vähintään 30 päivän eikä keräysjakson aikana.
Lisäksi mallin ”EQUI-SEM-A-INTRA” osaa I koskevissa huomautuksissa olevaa kohtaa I.30 olisi muutettava siten, että siihen sisällytetään testien kuvaus.
(8)
Täytäntöönpanoasetuksen (EU) 2021/403 13 artiklassa säädetään, että eläinterveystodistusten ja ilmoitusten, joita on käytettävä tiettyjen maaeläinluokkien ja niiden tiettyjen sukusolujen ja alkioiden jäsenvaltioiden välillä tapahtuvia siirtoja varten, on vastattava yhtä kyseisen asetuksen liitteessä I esitetyistä ja kyseisessä artiklassa tarkoitetuista malleista sen mukaan, mistä lajeista ja tuoteluokista on kyse.
Kyseisen liitteen 61 luvussa esitetään eläinterveystodistuksen malli ja ilmoitusmalli koirien, kissojen ja frettien jäsenvaltioiden välillä tapahtuvia siirtoja varten.
Kyseisen todistusmallin kohdassa II.2.2 on ilmeisiä virheitä, ja sitä on selvennettävä.
Tämän vuoksi on tarpeen oikaista kyseinen malli.
(9)
Sen vuoksi täytäntöönpanoasetuksen (EU) 2021/403 liitettä I olisi muutettava ja se olisi oikaistava.
(10)
Täytäntöönpanoasetuksen (EU) 2021/403 14 artiklassa säädetään, että eläinterveystodistusten ja yhdistettyjen eläinterveys- ja virallisten todistusten, joita on käytettävä tiettyjen sorkka- ja kavioeläinluokkien unioniin tuloa varten, on vastattava yhtä kyseisen asetuksen liitteessä II esitetyistä ja kyseisessä artiklassa tarkoitetuista malleista sen mukaan, mistä lajeista on kyse.
Kyseisen liitteen 4 luvussa esitetään yhdistetyn eläinterveys- ja virallisen todistuksen malli lammas- ja vuohieläinten unioniin tuloa varten (malli ”OV/CAP-X”).
Kyseisen mallin eläinten terveyttä koskevan vakuutuksen kohdissa II.2.2 ja II.2.11.6 on ilmeisiä virheitä ja niitä on selvennettävä.
Tämän vuoksi on tarpeen oikaista kyseinen malli.
(11)
Täytäntöönpanoasetuksen (EU) 2021/403 15 artiklassa säädetään, että eläinterveystodistusten ja yhdistettyjen eläinterveys- ja virallisten todistusten sekä näiden todistusten mukana seuraavien ilmoitusten, joita on käytettävä tiettyjen hevoseläinluokkien unioniin tuloa varten ja unionin kautta tapahtuvaa kuljetusta varten, on vastattava yhtä kyseisen asetuksen liitteessä II esitetyistä ja kyseisessä artiklassa tarkoitetuista malleista sen mukaan, mistä siirroista on kyse.
Kyseisen liitteen 12–15 luvussa esitetään yhdistetyn eläinterveys- ja virallisen todistuksen malli ja ilmoitusmalli muiden kuin teurastettaviksi tarkoitettujen hevoseläinten unioniin tuloa varten (malli ”EQUI-X”), yhdistetyn eläinterveys- ja virallisen todistuksen malli ja ilmoituksen malli teurastettaviksi tarkoitettujen hevoseläinten unioniin tuloa varten (malli ”EQUI-Y”), eläinterveystodistuksen malli ja ilmoitusmalli muiden kuin teurastettaviksi tarkoitettujen hevoseläinten unionin kautta tapahtuvaa kuljetusta varten (malli ”EQUI-TRANSIT-X”) sekä eläinterveystodistuksen malli ja ilmoitusmalli teurastettaviksi tarkoitettujen hevoseläinten unionin kautta tapahtuvaa kuljetusta varten (malli ”EQUI-TRANSIT-Y”).
Delegoidun asetuksen (EU) 2020/692 13 artiklan mukaisesti ajanjaksoksi, joka voi kulua muiden hevoseläinten kuin rekisteröityjen hevoseläinten kliinisen tutkimuksen ja lähdön välillä, vahvistetaan kyseisen eläinluokan osalta 24 tuntia.
Delegoidun asetuksen (EU) 2020/692 3 artiklan mukaisesti todistus on annettava 10 päivän kuluessa ennen päivää, jona lähetys saapuu rajatarkastusasemalle; jos on kyse merikuljetuksesta, tätä ajanjaksoa voidaan pidentää merimatkan kestoa vastaavalla lisäjaksolla.
Tämän vuoksi on tarpeen muuttaa kyseisiä malleja.
(12)
Lisäksi täytäntöönpanoasetuksen (EU) 2021/403 liitteessä II olevassa 16, 17 ja 18 luvussa, joihin viitataan kyseisen asetuksen 15 artiklassa, esitetään eläinterveystodistuksen malli ja ilmoitusmalli rekisteröityjen ravihevosten, kilpahevosten ja kulttuuritapahtumiin osallistuvien hevosten unioniin tapahtuvaa takaisintuontia varten, kun ne on viety tilapäisesti unionista enintään 30 päivän ajaksi (malli ”EQUI-RE-ENTRY-30”), eläinterveystodistuksen malli ja ilmoitusmalli rekisteröityjen kilpahevosten unioniin tapahtuvaa takaisintuontia varten, kun ne on viety tilapäisesti unionista enintään 90 päivän ajaksi kansainvälisen ratsastajainliiton (Fédération Equestre International, FEI) tuella